钦定古今图书集成/明伦汇编/氏族典/第130卷 > 陈洪猷
## 钦定古今图书集成/明伦汇编/氏族典/第130卷 > 陈洪猷

按《益都县志》：“洪猷，字展济，幼负奇，好学，能文章，兼习
武经韬略诸书。崇祯乙巳冬，青郡莲妖倡乱，众以洪
猷平昔才胆过人，多谙方略，举于巡青使者，使相机
捕剿。洪猷奋不顾身，直入妖人窟穴，擒其渠魁顾三
畏、田稼等数人。馀党奔窜，以时解散。至今称平妖寇
者，以洪猷之功为最著云。”